 Buhari yóò kọgbọn lára Wenger Ọpọ èèyàn tó sọrọ lórí bí Arsene Wenger se ń gbèrò láti yẹbá gẹgẹ bíi olùkọni fún ẹgbẹ agbábọọlù Arsenal ní ìparí sáà ìdíje líígì yìí, ní ẹni ọdún méjìdínláàdọrin, ni ọpọ ọmọ Nàíjíríà ti gbé sí ẹgbẹ ààrẹ Nàíjíríà, Muhammadu Buhari, tó ti pé ọdún mẹtàdínlọgọrin, tí wọn ló sì tún ń gbèrò láti gbé igbá ìbò ní ẹẹkejì. Àwọn iròyin tì ẹ leè ní ìfẹ síí: Bolanle Victoria bolaNLee_c ní bí Arsene Wenger se ń yẹbá lẹni ọdún méjìdínláàdọrin, tí Bùhárí tó jẹ ẹni ọdún mẹtàdínlọgọrin sì fẹ gbé igbá ìbò ní lẹẹkejì, a jẹ pé lóòtọ làwọn ọmọ Nàíjíríà ya ọlẹ. O wá ń bèèrè pé sé Aso Rock jẹ ilé ìfẹyìntì ni? Dare Sunday Letsmile ní, ogún rere tí Wenger ń fi sílẹ ni ọpọ ọdọ tí Wenger nígbàgbọ nínú wọn, tó sì mú ìdàgbàsókè báwọn, tó sọ wọn di ògo bọọlù, bóyá Buhari yóò kọgbọn lára Wenger. Fanklin Eze frankdoma ń tiẹ gbàdúrà pé Buhari yóò tẹlé ipa ọwọ, kó sì kọwé fi isẹ sílẹ bíi Wenger. Linux odolinus ní tó bá jẹ pé Wenger setán láti kúrò lójú agbo lásìkò tí wọn ń yìn ín ni, Buhari náà leè kúrò tọwọtọwọ, kó sì di àgba ìlú, dípò kó máa retí ó fìdí rẹmi bíi Wenger. Díẹ nínú èrò àwọn ọmọ Nàíjíríà náà rèé Ojú òpó ìkànsíraẹni Twitter ti kún nípa àwọn ọmọ Nàíjíríà tó ń fi bí Arsene Wenger se fẹ lọ wé bí Muhammadu Buhari yóò se lọ. : Àwọn ọmọ Nàíjíríà: Bí Wenger se ń lọ, ni Bùhárí yóò lọ 